laion/Wikipedia-Exotic huggingface dataset:
מגרפטוריים

מגרפטוריים (שם מדעי: Megaraptoridae) היא משפחה של דינוזאורים תרופודים שחיו בקרטיקון לפני 83–130 מיליון שנה והשתייכו לקבוצה Megaraptora. אלו היו דינוזאורים גדולים בין אורך 4 מטר אצל הפוקואירפטור ועד ל-9 מטר אצל האירוסטאון והרפטור. מינים אלה היו קרוביהם של האלוזאוריים שחיו ביורה והיו בעלי צורת לסתות דומה, חוטם צר שיניים חדות ומעוקלות בעלות מבנה דמוי-להב וזרועות בינוניות. חלק מהדינוזאורים במשפחה היו בעלי עצמות חלולות, דבר המרמז על קרבה מסוימת לעופות שהם בעלות עצמות קלות ומלאות חמצן וכן היותם בעלי דם חם. תרופודים אלה היו בעלי זרועות ארוכות יחסית בהשוואה לתרופודים גדולים, אף שתרופודים קטנים או אוכלי צמחייה כמו התריזינוזאוריים היו בעלי זרועות ארוכות בהרבה. זרועות אלה עזרו להם להפיל את טרפם ביעילות. קבוצה Megaraptora סוג אונירפטור (Aoniraptor) סוג בחרייזאורוס (Bahariasaurus) סוג פוקואירפטור (Fukuiraptor) סוג רפטור (Rapator) משפחה מגרפטוריים סוג אירוסטאון (Aerosteon) סוג אוסטרלונטור (Australovenator) סוג מגרפטור (Megaraptor) סוג מורורפטור (Murusraptor) סוג אורקורפטור (Orkoraptor) סוג טרטייניה (Tratayenia) מדיה וקבצים בנושא מגרפטוריים בוויקישיתוף ד"ר תומאס ר. הולץ הבן, Lecture 22 Theropoda I: Dinosaurs Red in Tooth and Claw, מתוך הקורס גאולוגיה 104: דינוזאורים, 2021, באתר יוטיוב (באנגלית) ד"ר תומאס ר. הולץ הבן, Lecture 22 Theropoda I (concl.): Spinosaurids & Carnosaurs, מתוך הקורס גאולוגיה 104: דינוזאורים, 2021, באתר יוטיוב (באנגלית) ד"ר תומאס ר. הולץ הבן, Lecture 23 Theropoda II Coelurosauria: Tyrant Kings and Lesser Royals, מתוך הקורס גאולוגיה 104: דינוזאורים, 2021, באתר יוטיוב (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
נמל התעופה הבין-לאומי שאהג'לאל

נמל התעופה הבין-לאומי שאהג'לאל (באנגלית: Hazrat Shahjalal International Airport; בבנגלית: হযরত শাহ্‌জালাল আন্তর্জাতিক বিমানবন্দর) לשעבר נמל התעופה זיא, הוא נמל התעופה הגדול ביותר בבנגלדש. נמל התעופה ממוקם 11 ק"מ מעיר הבירה דאקה והוא גם חלק מבסיס צבאי של חיל האוויר הבנגלי. כ-52% מכלל הטיסות במדינה עוברות דרך נמל התעופה. נמל התעופה קרוי על שם הסופי הבנגלי שאה ג'לאל. הוא משמש בסיס קבוע לחברת הדגל הבנגלית בימאן בנגלדש איירליינס, כמו כן משמש הנמל בסיס לרוב חברות התעופה הבנגליות הפרטיות. יכולת קיבול נמל התעופה עומד על 18.5 מיליון נוסעים בשנה ובממוצע 190 טיסות עוברות בו ביום. בזמן מלחמת העולם השנייה ב-1941, סללה ממשלת בריטניה מסלול נחיתה מזערי בקורמיטולה, קילומטרים ספורים מטג'גאון בנוסף למסלול הטיסה שנסלל בטג'גאו ושימש בסיס לתפעול מטוסי קרב אל עבר שדות המלחמה של קוהימה (אנ') בהודו. לאחר היווסדה של פקיסטן ב-1947, מסלול הנחיתה בטג'גאון הוסב והפך לנמל התעופה האזרחי הראשון במדינת מזרח פקיסטן דאז. ב-1966, יזמה ממשלת בנגלדש (אז מזרח פקיסטן) פרויקט לבניית נמל תעופה חדש באתר הנוכחי. בתמיכתם של טכנאים צרפתים, החלו בסלילתו של מסלול טיסה ובניין טרמינל החל להבנות חלקית, עד פרוץ מלחמת העצמאות של בנגלדש ב-1971. בזמן המלחמה ספג מסלול הטיסה של נמל התעופה נזקים כבדים. לאחר קבלת עצמאות מדינת בנגלדש ב-1971, ממשלת בנגלדש החלה מחדש את עבודות בניית הנמל אשר הופסקו על ידי קבלניו הקודמים בזמן המלחמה. נמל התעופה החל לפעול בשלב ראשוני ב- 1981 נפתח בטקס רשמי בנוכחות נשיא בנגלדש זיאור ראהמן (אנ'). רק ב- 1983 הושלמה בנייתו ונקרא נמל התעופה זיא על שם זיאור ראהמן הנשיא, שנרצח ב-1981. ב-2010, שונה שם הנמל לנמל התעופה שאהג'לאל כהוקרה לסופי הבנגלי שאה ג'לאל. ב-6 בדצמבר 2011 עצר מטוס בואינג 787 לתדלק בנמל התעופה לאחר טיסה ישירה של 19,830 ק"מ משדה בואינג (אנ') בסיאטל, ובכך קבע שיא מרחק טיסה הגדול ביותר. לאחר התדלוק, המריא המטוס מנמל התעופה והמשיך לטוס מזרחה בחזרה לסיאטל משם יצא, ובכך קבע שיא מהירות של הקפת כדור הארץ, 42 שעות ו-27 דקות. ב-1992, הורחב נמל התעופה בכך שהותקנו גשרי עלייה למטוס ונבנתה חנייה רבת קומות עם יכולת תפוסה של 500 כלי רכב. במשך השנים, שודרג נמל התעופה במגוון היבטים. יש שיקולים לגבי סלילתו של מסלול טיסה מקביל נוסף. ב-28 בספטמבר 1977 נחטף מטוס בטיסה 472 של ג'פאן איירליינס בקו מומביי-טוקיו על ידי חמישה מחבלים מהצבא האדום היפני זמן קצר לאחר ההמראה, ואילצו את הטייסים לנחות בדאקה. החוטפים דרשו כופר בסכום של 6 מיליון דולר וכן את שחרורם של שישה מחבלים מהצבא האדום היפני מהכלא היפני. ב-5 באוגוסט 1984 התרסק מטוס של חברת בימאן בנגלדש איירליינס מצ'יטגונג אל תוך ביצה ליד נמל התעופה זיא (דאז). כל 45 הנוסעים וארבעת אנשי צוות נהרגו. זהו אסון התעופה החמור ביותר בבנגלדש. מדיה וקבצים בנושא נמל התעופה הבינלאומי שאהג'לאל בוויקישיתוף אתר האינטרנט הרשמי של נמל התעופה הבין-לאומי שאהג'לאל
סטיאן בארסנס סימונסן

סטיאן בארסנס סימונסן (בנורווגית: Stian Barsnes-Simonsen; נולד ב-20 באפריל 1979) הוא שחקן ומנחה טלוויזיה נורווגי. סימונסן נולד ב-20 באפריל 1979 בברגן שבנורווגיה ובגיל 12 עבר לאוסלו. בשנת 1992 הופיע לראשונה בטלוויזיה בתוכנית הנוער "U", מ-1998 ועד 2000 שיחק באופרת הסבון "Hotel Cæsar" ששודרה בערוץ TV 2. בשנת 2004 פרסם את ספרו "How to be ungdom" בו הוא מדבר ומדריך בני נוער על נושאים כמו אהבה, עוני ודימוי גוף, מ-2005 ועד 2006 הנחה את שעשועון הטלוויזיה לילדים "Amigo". בשנת 2008 יצא ספרו השני "En faktahest om forelskelse" בו הוא נותן לבני נוער עצות והכוונה בנושא זוגיות. בשנים 2002–2004 ובין 2008 ל-2009 הנחה את תחרות המוזיקה לילדים "Melodi Grand Prix Junior". בשנת 2002 ו-2007 הנחה את "MGP Nordic" הגרסה הכלל סקנדינבית של התחרות בה מתמודדים ילדים מרחבי מדינות סקנדינביה, ב-2004 הנחה את אירוויזיון הילדים השני מאולם הוקנס. ב-2006 ו-2007 הנחה את ה-"Melodi Grand Prix" התחרות הבוחרת את המוזיקאי שייצג את נורווגיה באירוויזיון, ב-2008 ו-2009 שימש כמגיש הניקוד של נורווגיה באירוויזיון. מדיה וקבצים בנושא סטיאן בארסנס סימונסן בוויקישיתוף סטיאן בארסנס סימונסן, ברשת החברתית LinkedIn סטיאן בארסנס סימונסן, במסד הנתונים הקולנועיים IMDb (באנגלית) סטיאן בארסנס סימונסן, במסד הנתונים הקולנועיים KinoPoisk (ברוסית) NRK, NRK.no - Stian Barsnes Simonsen, www.nrk.no (ב־) How to be ungdom, Løveunge (בנורווגית) How to be ungdom - Stian Barsnes Simonsen, Bokklubben (בנורווגית ספרותית) En faktahest om forelskelse (-og kyssing) av Stian Barsnes Simonsen, bokelskere.no (באנגלית) "Eurovision Synnøve Svabø & Stian Barsnes Simonsen again! - ESCToday.com". Eurovision News, Polls and Information by ESCToday (באנגלית אמריקאית). 2006-11-12. נבדק ב-2018-11-07.
הוסטלר

הוסטלר (באנגלית: Hustler car) היא מכונית סופרמיני ממשפחת "Kit car" (אנ') מתוצרת קונצרן הרכב הבריטי "British Leyland" (אנ'), אשר מבוסס על דגמי מיני (מותג מכוניות) (סדרה "Mark II Mini"), שתוכננה ועוצבה בשנת 1978 בבריטניה. יוצרו כ-500 יחידות, במספר תצורות בין השנים 1978–1981. 4 גלגלים. 6 גלגלים (4 אחוריים). גוף הדגם בנוי מפיברגלס. מנוע 4 צילינדרים במספר גרסאות. "Hustler 4" - מבוססת מיני (מותג מכוניות), בעלת 4 גלגלים. "Hustler 6" - מבוססת מיני (מותג מכוניות), בעלת 6 גלגלים. "Hustler Huntsman " - מנועים: 1,100 סמ"ק, 1,300 סמ"ק בגרסאות 4/6 גלגלים. "Hustler Hellcat " - רכב שטח, בגרסאות 4/6 גלגלים. "Hustler Sport" - דגם 2 מושבים. "Hustler Sprint" - מבוסס על דגם ה"מיני קופה". "The Hustler in Wood" - דגם ימי. "Hustler Holiday" - בגרסאות 4/6 גלגלים. "Hustler Force" - דלתות קונבנציונליות, עומק מלא במקום זכוכית הזזה, בגרסאות 4/6 גלגלים. "Hustler Highlander" - גרסה מהודרת, 6 גלגלים. "Hustler Harrier" - גרסת גג מוגבה. "Hustler Rag Top" - יוצרה 1 יחידה, גרסת גג מבד, בתצורת 4 גלגלים. "הוסטלר" דגם "H6" "הוסטלר" - 6 גלגלים "הוסטלר" - 4 גלגלים לוגו "הוסלר" מדיה וקבצים בנושא הוסטלר בוויקישיתוף "Kit car" - מכוניות אשר אינם נמכרים ומוכנות לשימוש, אלא מורכבים באמצעות חלקים אסתטיים ומכנים המאפשרים להפוך מכונית רגילה למודל מיוחד Kitcars International Guide to Kit Cars and their Values: 1964–1991 by Hadyn Davies and Ian Hyne (1991) פיתוח רכבי "הוסטלר" autocar.co.uk/car-news/anything-goes-throwback-thursday/developing-hustler-kit-car-throwback-thursday-1984 גרסאות "הוסטלר" aronline.co.uk/facts-and-figures/the-converters/william-towns/hustler ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הוסטלר".
ארמיית האוויר ה-18

ארמיית האוויר ה-18 הייתה ארמיית אוויר של חיל האוויר הסובייטי בזמן מלחמת העולם השנייה, היא הוקמה בדצמבר 1944, במטרה לשפר יכולת הפצצה של חיל האוויר הסובייטי. מטה הארמייה התמקם במוסקבה ופיקוד הקדמי בברסט. יחידות הארמייה צוידו בעיקר במפציצים בתוצרת ברית המועצות מדגם איליושין Il-4 ו-B-25 מיטשל מתוצרת ארצות הברית. במהלך שנת 1944/1945 מפציצי הארמייה בוצעו טיסות רבות מעל השטח של פולין, גרמניה ואוסטריה. הטיסות נערכו בעיקר בלילה. במהלך מבצע פרוסיה המזרחית, ב-7 באפריל לראשונה בוצעה הפצצת לאור יום. ביום זה 514 מטוסי הארמייה הפציצו את העיר הנצורה קניגסברג. הם נתמכו ב-232 מטוסי קרב של יחידות אחרות. בתחילת קרב ברלין 745 מפציצי הארמייה נערכו הפצצות כבדות. בתקופת פעילותה טייסי הארמייה ביצעו כ-20 אלף גיחות. ארמייה האוויר ה-18 באתר samsv (ברוסית) ערך זה הוא קצרמר בנושא ברית המועצות ובנושא צבא. אתם מוזמנים לתרום לוויקיפדיה ולהרחיב אותו.
לורה קלי

לורה קלי (באנגלית: Laura Kelly; נולדה ב-24 בינואר 1950) היא מושלת קנזס. טרם השבעתה לתפקיד ב-14 בינואר 2019 כיהנה כנציגת טופיקה בסנאט של קנזס מטעם המפלגה הדמוקרטית מאז 2005, וכעוזרת מנהיג המיעוט בסנאט. קלי נולדה בניו יורק שבמדינת ניו יורק, למשפחה צבאית, אשר עקרה מביתה לעיתים קרובות והוצבה לא פעם מעבר לים. היא למדה באוניברסיטת ברדלי שבאילינוי, שם היא סיימה תואר ראשון בפסיכולוגיה. היא הוסיפה ללמוד גם באוניברסיטת אינדיאנה, שם היא קיבלה תואר שני בתרפיה דרך שעשוע. היא נשואה לרופא טד דוטי, מומחה להפרעות ריאה והפרעות שינה, מאז 1979. הם עברו לטופיקה ב-1986, בין השאר בגלל איכות מערכת החינוך שהתקיימה שם בימים אלה. לזוג שתי בנות, קתלין ומולי דוטי. בשנת 2005 נבחרה אל הסנאט של קנזס מטעם המחוז ה-18 של קנזס, הכולל בתוכו את טופיקה. בשלהי 2009 שקלה קלי בקצרה להתמודד לייצוג מחוז הקונגרס השני של קנזס בבית הנבחרים של ארצות הברית. ב-2018 נבחרה למועמדת המפלגה הדמוקרטית לתפקיד מושל קנזס. מולה התמודד מזכיר המדינה של קנזס, כריס קובאק. היא זכתה לתמיכתם של מספר אישים דמוקרטים, ובהם מזכירת הבריאות ושירותי האנוש של ארצות הברית לשעבר קתלין סבליוס. במהלך מערכת הבחירות הובילה קלי על קובאק השמרני, שנחשב רדיקלי בכל הנוגע להגירה בלתי חוקית לארצות הברית. סקרים הראו כי קלי זוכה ל-48% תמיכה בעוד קובאק ל-43% בלבד. ב-6 בנובמבר 2018 הביסה את קובאק ונבחרה לתפקיד מושל קנזס. היא נכנסה לתפקידה לתפקידה בינואר 2019. מדיה וקבצים בנושא לורה קלי בוויקישיתוף אתר האינטרנט הרשמי של לורה קלי (באנגלית) לורה קלי, ברשת החברתית פייסבוק לורה קלי, ברשת החברתית אקס (טוויטר) לורה קלי, ברשת החברתית אינסטגרם לורה קלי, ברשת החברתית טיקטוק לורה קלי, סרטונים בערוץ היוטיוב מיץ' סמית', Laura Kelly, a Kansas Democrat, Tops Kobach in Governor’s Race, באתר הניו יורק טיימס, 6 בנובמבר 20158 (באנגלית) CNN‏, Laura Kelly elected Kansas governor, defeating Kris Kobach, באתר KAKE‏, 6 בנובמבר 2018 (באנגלית)
1150-1159 לפנה"ס

שימו לב: ערך זה מכיל אירועים מן השנים 1159 - 1150 לפני הספירה 1159 לפנה"ס - התפרצות הר געש באיסלנד מובילה לתקופה של 18 שנים המאופיינת בהידרדרות האקלים. (תאריך משוער) 1154 לפנה"ס - מותו של מלך ספרטה מנלאוס (תאריך משוער). 1154 לפנה"ס - רצח המלכה האלמנה הגולה הלנה מספרטה ברודוס . (תאריך משוער). 1153 לפנה"ס - פרעה רעמסס השלישי מלך מצרים נפטר במהלך העשור מתרחשת מלחמת טרויה. פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
1160-1169 לפנה"ס

שימו לב: ערך זה מכיל אירועים מן השנים 1169 - 1160 לפני הספירה 1166 לפנה"ס - תחילת לוח השנה הדיקורדיאני (אנ'). 1162 לפנה"ס - הפסל של מרדוך הוצא מבבל על ידי כובשים מעילם (תאריך משוער). נוצרה מפת הפפירוס של טורינו (אנ') - המפה העתיקה ביותר בעולם. פרק זה לוקה בחסר. אנא תרמו לוויקיפדיה והשלימו אותו. רעמסס השלישי ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
דיגרף

בבלשנות, דיגרף, בעברית: דו־אות (מיוונית: דו δίς + לכתוב γράφω), הוא סימן כתוב, המייצג הגה בשפה, ומורכב מרצף קבוע של שתי אותיות, שהגאים, שכל אחת מהן מייצגת בנפרד, אינם מרכיבים את ההגה שהן מייצגות במשותף. לדוגמה, th: במילה האנגלית "the", הדיגרף th מייצג את ההגה (/ð/ :IPA) במילה האנגלית "thick", הדיגרף th מייצג את ההגה (/θ/ :IPA) במילה האנגלית "knighthood", האותיות th אינן דיגרף. כל אחת מהן מייצגת את ההגה שהיא בדרך כלל מייצגת כשהיא לבדה. במילה האנגלית "catholic", הדיגרף th מייצג את ההגה (/θ/ :IPA), כמו ב-"thick". אולם במילה בעלת כתיב דומה ומשמעות זהה בצרפתית (catholique), ה-th אינן דיגרף. במילה הצרפתית, ה-h היא אות שותקת והצירוף th מבוטא כאילו ה-t לבדה. דיפתונג ליגטורה Gh (צירוף אותיות) דּוּ-אוֹת במילון תורת ההגה [בלשנות] (תשע"ה), באתר האקדמיה ללשון העברית ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
גיל רביב

גיל רביב הוא אורולוג ישראלי, פרופסור לאורולוגיה בבית הספר לרפואה ע"ש סאקלר של אוניברסיטת תל אביב, מנהל היחידה לפריון הגבר במחלקה האורולוגית במרכז רפואי שיבא. מעיסוקיו המחקרים והקלינים: פריון הגבר (אנדרולוגיה). רביב בוגר הפקולטה לרפואה, באוניברסיטת תל אביב. רביב השתלם בכירורגיה אורולוגית של ניתוחי שופכה באוניברסיטת גנט בעיר גנט, בבלגיה (1994). בין השנים 1994–1996 רביב השתלם בכירורגיה אורולוגית, בטיפול בבעיות של אין אונות ופריון הגבר במרכז הרפואי במרכז הרפואי ERASME ("Erasmus Hospital" (אנ')) בבריסל, בלגיה. רביב מונה לפרופסור-חבר בבית הספר לרפואה של אוניברסיטת תל אביב. רביב רופא בכיר במרכז לבריאות מינית בבית החולים שיבא ומנהל היחידה לפריון הגבר, במחלקה האורולוגית, בבית החולים שיבא. רביב חבר באיגודים האורולוגים הישראלי והאירופאי, חבר באיגוד הישראלי, האירופאי והאמריקאי בחוג להפרעות בתפקוד מיני, חבר באיגוד הישראלי והאירופאי של ה- "AGING MALE "The Aging Male (אנ'). תחומי עניין של רביב: פריון הגבר, הפרעות בזקפה ובתפקוד מיני, בדיקות אולטרהסאונד טרנס רקטלי, גידולי שלפוחית השתן, גדלה שפירה של ערמונית. רביב פרסם עשרות מאמרים בספרות המקצועית בתחום האורולוגיה, פריון הגבר והפרעות בתפקוד המיני. ממחקריו של רביב באתר PubMed גישה חדשה שפותחה במכון ויצמן לגילוי של סרטן הערמונית ופורסמה בשנת 2010. מסתבר שמדידת האבץ ומיפויו בערמונית עשויים להצביע הן על מיקומו המדויק של הגידול והן על מידת אלימותו. הגישה החדשה התפתחה ממחקרים בני כ-30 שנה, שהראו כי ריכוז האבץ – יסוד כימי המצוי בשפע באופן טבעי בבלוטת הערמונית – נמוך יותר אצל חולים בסרטן הערמונית שהגידול בהם מצוי בשלב מתקדם. בעשור האחרון הושגו תובנות על התפקיד שממלא האבץ בערמונית – התברר כי לחומר זה, בין היתר, תפקיד חשוב בשמירה על הרכבו הכימי של נוזל הערמונית המופרש מתאי האפיתל של הערמונית. פרופ' עמוס ברסקין וד"ר רחל צ'צ'יק, יחד עם ד"ר סנה שילשטיין ותלמיד המחקר מרקו קורטזי מהמחלקה לפיזיקה של חלקיקים ואסטרופיזיקה במכון ויצמן למדע, ובשיתוף עם ד"ר דוד ורצקי מהקריה למחקר גרעיני בנחל שורק, פיתחו באחרונה גישה חדשה לגילוי של סרטן הערמונית. שיטה זו נבחנה בניסויים קליניים בשיתוף עם הרופאים פרופ' יעקב רמון, ד"ר אדוארד פרידמן, ד"ר גיל רביב, ד"ר אלכסנדר וולקוב וד"ר ניר קליינמן מהמרכז הרפואי על-שם שיבא בתל-השומר, וד"ר אביתר מוריאל, ד"ר מוניקה הוסר, ד"ר גבריאל קוגן וד"ר ואלרי גלדיש מהמרכז הרפואי קפלן ברחובות שאלות לד"ר רביב גיל - האגודה הישראלית לטרשת נפוצה (mssociety.org.il) גיל רביב, באתר dblp פרופ' גיל רביב הפקולטה לרפואה ע"ש סאקלר, אוניברסיטת תל אביב פרופ' גיל רביב אתר מרכז רפואי שיבא פרופסור גיל רביב - אודות rofim.org.il/DoctorMiniSite המרכז לבריאות מינית - בית החולים שיבא sheba.co.il המרכז לרפואה מינית והשרות הסקסולוגי (שסק) – שיבא תל השומר (פרופ' גיל רביב) איט"ם פרופ' גיל רביב - מנהל היחידה לפריון הגבר, שיבא infomed.co.il/expert "להוציא את הערמונית מהאש - מוקדם ככל האפשר" הידען - מגזין מכון ויצמן, 6 בינואר 2010
זולגות דמעותי, אמר השוטר

זולגות דמעותי, אמר השוטר (במקור באנגלית: "Flow My Tears, the Policeman Said") הוא רומן מדע בדיוני משנת 1974 מאת הסופר האמריקאי פיליפ ק. דיק. הסיפור עוקב אחר גֵ'ייסון טַוֶורנֶר, זמר וכוכב טלוויזיה משופר גנטית, שמתעורר יום לעולם שבו הוא מעולם לא התקיים. הסיפור מתרחש ב-1988 עתידנית, בארצות הברית שהפכה למדינת משטרה אחרי מלחמת אזרחים שנייה. בעולם זה ביקורות פתע של כוחות שיטור מתרחשות תדיר ברחובות, ואדם אשר נתפס ללא תעודות זיהוי מתאימות, נשלח למחנות עבודה או למותו. טוורנר נאלץ למצוא דרכים שונות באמצעות טיפוסים מפוקפקים שונים, לגלות מה קרה לו וכיצד להתחמק ממצב אפשרי של כליאה וגירוש למחנה עבודה. הספר היה מועמד לפרסי ההוגו (1975) ונבולה (1974), וזכה בפרס ג'ון וו. קמפבל לספר המדע הבדיוני הטוב ביותר ב-1975. הוא נחשב לאחד מספריו החשובים והמוערכים ביותר של דיק. זולגות דמעותיי, אמר השוטר מתוך אתר כתר הוצאה לאור הדס סלוין, זולגות דמעותי, אמר השוטר ביקורת ספר מתוך אתר האגודה הישראלית למדע בדיוני ופנטזיה זולגות דמעותי, אמר השוטר, באתר OCLC (באנגלית)
קאודיפטריקס

קאודיפטריקס (שם מדעי: Caudipteryx; מילולית: "זנב מנוצה") הוא סוג של דינוזאור מקבוצת התרופודה שחי בתחילת הקרטיקון לפני 124 מיליון שנה. הדינוזאור התגלה ב-1997 בתצורת יישיין שבמחוז ליאונינג בסין. בחפירות התגלו 2 מינים מהסוג. דינוזאור זה היה קרוב לאובירפטור והיה בעל כיפת גולגולת דומה. הוא הגיע לאורך 15–20 סנטימטרים. הוא אחד מבני הקבוצה אובירפטורוזאוריה שנמצאו עטורי נוצות סביב הזנב ועוד כמה אזורים, מה שהוביל חוקרים לחשוב שכל בני הקבוצה היו עטויים בנוצות. מבנה גופו לא עזר לו לעוף, אך ייתכן שהנוצות שמרו על חומו או שימשו למטרות תקשורת חזותית. ליצור היו חסרות נוצות זרועות כמו של הארכאופטריקס כך שהוא לא היה יכול לעוף. כמו כן הנוצות עשויות משכבה פשוטה דמוית פלומה ולא עם אברות אמיתיות. ייתכן שהדינוזאור חי בקרקעית היער של צפון סין והיה אוכל-כול מהיר שחי בחבורות. לעיתים הוא גם בלע גסטרוליתים כדי לעכל את מזונו. הוא חי לצד דינוזאורים תרופודים נוספים כמו האינסיסיווזאורוס והדילונג. מדיה וקבצים בנושא קאודיפטריקס בוויקישיתוף קאודיפטריקס, באתר האנציקלופדיה של החיים (באנגלית) קאודיפטריקס, באתר GBIF (באנגלית) קאודיפטריקס, באתר אנציקלופדיה בריטניקה (באנגלית)
טיאניורפטור

טיאניורפטור (שם מדעי: Tianyuraptor) הוא סוג של דינוזאור ממשפחת הדרומאוזאוריים שנמצא ב-2009 בתצורת יישיין שבסין. הוא חי בתחילת הקרטיקון לפני 122 מיליון שנה. את שמו הוא קיבל על שם מוזיאון שאנדונג-טיאניו בו מצויים מאובניו. המילה "raptor" פירושה שודד והיא נחשבת למאפיין של רוב בני משפחת הדרומזאוריים. יצור זה היה קרובם של הולוצירפטור המונגולי ושל המיקרורפטור שהיה בעל 4 גפיים מנוצות, איתם דאה ביערות סין. הוא היה דרומזאור בינוני בגודלו ובעל זנב ארוך יחסית (960 מילימטר) וארוך בהרבה מעצם הירך. הרגליים הקדמיות היו קצרות יחסית לאורך הרגליים. דינוזאור זה נחשב למאובן מעבר בין הדרומזאוריים שחיו בלאוראסיה לבין אלה שחיו בגונדוונה. ייתכן שהוא חי על העצים כמו המיקרורפטור והשתמש בזרועותיו הקטנות לטיפוס. הוא היה מכוסה בנוצות, אך מראה עצמותיו הכוללות זרועות קצרות מדי ומאפיינים נוספים בשלד מראים שהוא לא היה יכול לעוף ואף לא לדאות. מדיה וקבצים בנושא טיאניורפטור בוויקישיתוף טיאניורפטור, באתר האנציקלופדיה של החיים (באנגלית)
אמפיקט

אמפיקט (באנגלית: Amphicat) הוא רכב אמפיבי, בעל 6 גלגלים, מתוצרת Mobility Unlimited Inc אשר הושק בשנת 1971 בארצות הברית. ייצור הדגם נקנה ברישיון, על ידי "Magna American" (חטיבה של "Magna Corporation") אשר ייצרה את הדגם מספר שנים ב"Raymond Mississippi" (אנ'), מיסיסיפי. מקום מושב היצרן "Mobility Unlimited Inc" ב-"Auburn Hills, Michigan" (אנ') במישיגן. דגם ה"אמפיקט" הוצג לראשונה בסלון המכוניות הבינלאומי של ברצלונה ("Automobile Barcelona"(אנ') בשנת 1971. גוף הדגם: ABS (פלסטיק) (Acrylonitrile butadiene styrene). הנעה: 6x6. מנוע בנזין. מנוע מחזור שתי פעימות המפיק 16 כ"ס. סוג התנעה: "Recoil start" (אנ'). מצמדים: ממיר מומנט אוטומטי לנהיגה, סוג דיסק להיגוי צמיגים: 11.5x20 מסוג "Tubeless tire" (אנ'). זווית כניסה ויציאה: 45°. מחיר היחידה של דגם "אמפיקט" בשנת 1971 בארצות הברית עמד על 1,295 דולר. בספרד יוצרו 200 יחידות "אמפיקט" על ידי "Automobile Barcelona" (אנ'). "אמפיקט" "אמפיקט", שנת 1971 "אמפיקט" כלי רכב אמפיבי אמפיקט אמפיבי route6x6.com מדיה וקבצים בנושא אמפיקט בוויקישיתוף אמפיקט, סרטון באתר יוטיוב אמפיקט, סרטון באתר יוטיוב אמפיקט, סרטון באתר יוטיוב "אמפיקט" joseartesdearcos.com/motor_gatomontes "אמפיקט" 6x6world.com/forums "אמפיקט" הנעה 6x6 route6x6.com/museum/Amphicat/acatphotos "אמפיקט" - מפרט joesgarage.us/amphicat Hearst Magazines (June 1968). Popular Mechanics. Hearst Magazines. pp. 84–. ISSN 0032-4558. "אמפיקט" books.google.co.il
וסת השבוע

וסת השבוע לפי ההלכה היהודית הוא אחד מהווסתות האוסרים את הבעל והאישה בתשמיש המיטה, מחשש שמא תראה האישה באותו הזמן דם נידה, ותטמא. הגדרת וסת השבוע היא כאשר האישה ראתה שיצא ממנה דם-וסת שלוש פעמים באופן סדרתי באותו יום בשבוע; לדוגמה, ביום ראשון בשבוע, ולאחר שלושה שבועות ראתה שוב ביום ראשון, ולאחר שלושה שבועות נוספים ראתה פעם שלישית ביום ראשון, שמאותה הפעם השלישית היא ובעלה אסורים בתשמיש המיטה בימי ראשון הבאים שבהמשך הפרש של שלושה שבועות. מקורה של וסת זו הוא מדברי התלמוד במסכת נידה בסוגיית וסת האונס מדברי רב אשי שאישה שקפצה ביום ראשון בשבוע שלוש פעמים קבעה המורכב לקפיצות וימים, אמנם אם בפעם השלישית קפצה קודם יום ראשון, מבואר שם שהיה הוה אמינא (=אפשרות לחשוב) שקבעה וסת לימים בלבד, אך למסקנה אינו כן, מאחר שאף קפיצה יום קודם יכולה לגרום לראייה יום לאחריה. מכל מקום מדברי התלמוד למדו הראשונים שאכן במקרה שלא קפצה וראתה שלוש פעמים באותו היום בשבוע קבעה וסת ל'שבוע'. אמנם יש שכתבו שוסת זו אינה מוסכמת על כל הראשונים, וכן דייקו מלשון הראב"ד בספרו בעלי הנפש, וכן העירו שברמב"ם לא הזכיר וסת זו בספרו 'משנה תורה'. בטור ובשולחן ערוך פסקו כדעת רוב הראשונים שיש לחוש לווסת זו כשאר הווסתות: ראתה שלוש פעמים באחד בשבת או בחמישי בשבת... קבעה לה וסת באחד בשבת או בחמישי בו — שולחן ערוך, יורה דעה, סימן קפ"ט, סעיף ו' באחרונים התקשו בווסת זו, מאחר שההפרש בין ימי הווסת הוא שווה, כך שאף לולא דין 'וסת השבוע' קבעה לה משום 'וסת ההפלגה'. תירוצים שונים נאמרו באחרונים ביישוב קושיה זו: יש שכתבו מאחר שלקביעת וסת ההפלגה צריכה לראות לכל הפחות ארבע ראיות שביניהם שלוש הפלגות, ובוסת השבוע התחדש שקובעת וסת כבר לאחר שלוש ראיות. תירוץ נוסף כתבו, במקרה שראתה ראיה נוספת קודם שהגיע היום בשבוע, כך שמצד וסת ההפלגה הספירה מתחילה מחדש, ואילו משום וסת השבוע צריכה עדיין לחוש לאותו יום שקבעה לה בו וסת. תלמוד בבלי, מסכת נידה, דף י"א, עמוד א'. דעת הרשב"א בספרו תורת הבית ז ג דף ט א ועוד.
רפטורקס

רפטורקס (שם מדעי: Raptorex; מילולית: "שודד עריץ") הוא סוג דינוזאור ממשפחת הטירנוזאוריים שחי במונגוליה ובצפון סין לפני 70 מיליון שנה. שמו נובע עקב דמיונו לולוצירפטור או לדרומזאור דומה, אך בעל מאפיינים של טירנוזאור. מקור סיומת שם המין הוא בניצול השואה רומן קרייגשטיין, שבנו, ד"ר הנרי קרייגשטיין, אספן מאובנים שקנה את מאובן היצור בטוקיו ותרם אותו לאוניברסיטת שיקגו. התגלתה דגימה יחידה של הרפטורקס שכנראה הייתה של צעיר שמת בשנתו השלישית. הוא הגיע לאורך 2.5 מטר ושקל 65 קילוגרם. למרות גודלו הקטן הוא דומה למינים ממשפחת הטירנוזאוריים בראשו העבה ולסתותיו הקשות, זרועותיו הזעירות בעלות שתי האצבעות ורגליו השריריות הבנויות לריצה מהירה. כמה חוקרים סברו שמדובר היה בפרט של טרבוזאורוס קטן והסוג הוא כנראה טקסון מוטל בספק. ככל הנראה יצור זה היה מהמוקדמים שבטירנוזאורוסים האמיתיים והיה קרוב לדמויי-טירנוזאורים כמו הדריפטוזאורוס והאאוטירנוס. מדיה וקבצים בנושא רפטורקס בוויקישיתוף רפטורקס, באתר האנציקלופדיה של החיים (באנגלית) רפטורקס, באתר GBIF (באנגלית) Tiny T. rex fossil discovery startles scientists - CNN.com, edition.cnn.com
אליוראמוס

אליוראמוס (שם מדעי: Alioramus; מילולית: "ענף אחר") הוא סוג דינוזאור ממשפחת הטירנוזאוריים. הוא חי במונגוליה בקרטיקון העליון לפני 70 מיליון שנה. בסוג זה נמצאו שני מינים. המין הראשון התגלה ב-1976 ונמצאו ממנו בעיקר גולגולת שבורה ועוד כמה עצמות והוא נקרא Alioramus remotus. המין Alioramus altai התגלה ב-2009 עם שלד במצב שלם יותר. שני המינים התגלו במדבר גובי שבמונגוליה ומשניהם נמצאו מאובנים בודדים. דינוזאור זה היה קרוב לטרבוזאורוס שחי באותו אזור ולטירנוזאורוס. עם זאת הגולגולת שלו נמוכה יותר והוא היה בעל שיניים רבות יותר, כך שהיה קדום מהם ודומה לטירנוזאורים כמו הדריפטוזאורוס. לכן הוא שויך לשבט משלו במשפחה - Alioramini, לצד הצ'יאנשוזאורוס. הדגמים שנאספו היו ככל הנראה של צעירים והם הגיעו לאורך 5–6 מטר. אורך הגולגולת שלו הגיע ל-45 סנטימטר. כשהאליוראמוס חי האקלים במדבר גובי היה גשום בהרבה והיבשות היו קטנות יותר. אזורי הקרקע בתצורות ברון גויוט (Barun Goyot Formation) ותצורות דג'אדוצ'טה (Djadochta Formation), בו התגלה, מראים על פלאוסול של נהרות ומישורי הצפה קדומים בהם חי. לצידו חיו מיני אורניתומימיים, תריזינוזאוריים, טרודוניים, דרומאוזאוריים, מיני פכיצפלוזאורים, אנקילוזאורים, הדרוזאוריים ובעיקר זאורופודים גדולים שככל הנראה שימשו לו לטרף. דינוזאור זה הופיע בסדרה הדינוזאורים! ובמשחק Jurassic Park: Operation Genesis. מדיה וקבצים בנושא אליוראמוס בוויקישיתוף אליוראמוס, באתר האנציקלופדיה של החיים (באנגלית) אליוראמוס, באתר GBIF (באנגלית)
אורניתופסיס

אורניתופסיס (שם מדעי: Ornithopsis; משמעות שמו: "דמוי-עוף") הוא סוג של דינוזאור זאורופודי שחי באנגליה בקרטיקון התחתון שלפני 125 מיליון שנה. מאובני היצור נמצאו ב-1870 ונחקרו בידי החוקר הבריטי הארי גובייר סיילי. בסוג נמצא מין אחד (O. hulkei) ומין נוסף (O. eucamerotus) נחשב כיום לטקסון מוטל בספק. מינים נוספים ששויכו לסוג זה משויכים כיום לסוג צטיוזאורוס שחי בתקופה אחרת. היצור שהתגלה נחשב בידי החוקר סיילי ליצור מקשר בין עופות לפטרוזאורים ודינוזאורים. החוקר ריצ'רד אוון, בן תקופתו שלל את הרעיון. במקום הוא איחד את השלד עם רבע שלד של איגואנודון ויצר את הסוג בותריוספונדילוס שכיום נחשב ללא רלוונטי. מאובנים אחרים הוא החשיב לחלק מהסוג Chondrosteosaurus. ב-1887 סברו כמה חוקרים שמבנה החוליות שלהם דומה מאוד לחוליות של צטיוזאורוס ושל צטיוזאוריסקוס וסיווגו אותם בשם זה. בהמשך הם הופרדו לסוג עצמאי. יצור זה שנותרו ממנו רק החוליות משוער שהגיע לאורך 15 עד 20 מטר. העצמות שלו דקות מאוד יחסית בצורה שמזכירה עופות, אך אין לו קשר לעופות. מדיה וקבצים בנושא אורניתופסיס בוויקישיתוף אורניתופסיס, באתר האנציקלופדיה של החיים (באנגלית)